system
Răspunde în limba română, în stilul Wikipedia, cat mai corect gramatical.
user
Ce aspecte principale ale [Titlu] poți să-mi împăr1107?
assistant


1107 (MCVII) a fost un an obișnuit al calendarului iulian.

Evenimente 
 23 martie-3 aprilie: Papa Pascal al II-lea ajunge la Saint-Martin de Tours, după care se întâlnește la Saint-Denis cu regele Filip I al Franței și fiul acestuia, Ludovic. În aplicarea ideilor promovate de către canonistul Yves de Chartres, episcopii regatului francez rămân să fie aleși de către cler și de către popor; în schimb, în cazul unei vacanțe episcopale, regele va beneficia de regalii.
 23 mai: Conciliul de la Troyes, desfășurat în prezența papei Pascal al II-lea; se acceptă ruperea logodnei dintre prințul Ludovic și fiica lui Gui de Rochefort, Lucienne.
 18 iulie: Locuitorii din Mosul cheamă în ajutor pe sultanul selgiucid Kilidj-Arslan I; acesta pătrunde în oraș, însă este înfrânt de către sultanul Muhammed I, în timpul retragerii înecându-se la trecerea unui râu.
 1 august: Se deschid lucrările conciliului de la Westminster; concordatul încheiat pune capăt luptei pentru învestitură din Anglia; în fața opoziției episcopului Anselm de Canterbury, regele Henric I Beauclerc renunță la învestitură, însă are pretenția unui jurământ de fidelitate din partea episcopilor.

Nedatate 
ianuarie: Începe călătoria papei Pascal al II-lea în Franța.
 octombrie: Normandul Bohemund I de Tarent, principe de Antiohia, reia operațiunile împotriva Bizanțului, debarcând în Albania și asediind Dyrrachium; acțiunea se încheie cu încercuirea normanzilor de către trupele bizantine trimise de Alexios I Comnen.
Jekermish, atabegul de Mosul, este răsturnat de la putere de către aventurierul turc Jawali.
 Florentinii cuceresc orașul Prato, care se proclamase comună liberă.
În Ungaria este abolită cutuma atribuirii de pământuri ducale către moștenitorii tronului.
 Milano intră în conflict cu orașele Pavia, Cremona și Lodi.
 Pirații sarazini întreprind un raid asupra mănăstirii benedictine San Onorato, în insulele Lerins.
Regele Sigurd I al Norvegiei trece prin Anglia, fiind în drum spre Palestina, pentru a veni în sprijinul cruciaților; în continuare, se oprește în Peninsula Iberică, unde zdrobește o flotă musulmană la gurile fluviului Tago, atacă Sintra, Lisabona și Alcacer do Sal, după care obține o nouă victorie navală asupra maurilor mai la sud, în largul mării.

Arte, Știință, Literatură și Filozofie 
 26 august: Punerea pietrei de temelie la domul din Cremona.
 Împăratul chinez Huizong, din dinastia Song, publică un tratat despre ceai.

Înscăunări 
 8 ianuarie: Alexandru I, rege al Scoției (1107-1124).
 9 august: Toba, împărat al Japoniei (1107-1123)

Nașteri 
 12 iunie: Gaozong, împărat al Chinei din dinastia Song (d. 1162)
Enrico Dandolo, doge al Veneției (d. 1205).
 Henric al II-lea "Jasomirgott" de Babenberg, conte palatin de Renania, duce de Bavaria și markgraf (apoi, duce) de Austria (d. 1177).

Decese 
 8 ianuarie: Edgar, rege al Scoției (n. 1074).
 13 iulie: Kilidj-Arslan I, sultan selgiucid de Rum.
 9 august: Horikawa, împărat al Japoniei (n. 1079).
 Cheng Yi, filosof chinez neoconfucianist (n. 1033).
 Mi Fu, poet, pictor peisagist și caligraf chinez (n. 1051).

Vezi și 
 Listă de conducători de stat din 1107

1107